Feb 26,2017
ట్యాక్సీ సేవల యోచనేలేదు: రిలయన్స్‌
న్యూఢిల్లీ: మార్కెట్లో క్యాబ్‌, టాక్సీ సేవలను నిర్వహిస్తున్న వారికి శుభవార్త. రిలయన్స్‌ త్వరలోనే యాప్‌ ఆధారిత ట్యాక్సీ సేవలను ప్రారంభించనుందని వస్తున్న వార్తల్లో నిజం లేదని ఆ సంస్థ ప్రకటించింది. రిలయన్స్‌ ట్యాక్సీ సేవలను ప్రారంభించనుందన్న వార్తలు ఇటీవలి కాలంలో మీడియాలో బాగా హల్‌చల్‌ చేస్తున్నాయి. 'కిక్‌స్టార్ట్‌' పేరుతో రిలయన్స్‌ జియో సంస్థ ట్యాక్సీ సేవలను ప్రారంభించనుందని వార్తా సంస్థ కథనాన్ని కూడా ప్రచురించింది. దీంతో చిన్నచిన్న క్యాబ్‌ నిర్వాహకులు, ట్యాక్సీ సేవలను అందించే వారు గత కొంత కాలంగా ఆందోళన చెందుతూ వస్తున్నారు. టెలికాంలో ధరల పోటీ మాదిరిగానే తక్కువ ధరకు ట్యాక్సీ సేవలతో రిలయన్స్‌ తమ ఉపాధికి గండి కొడుతుందేమోనని వారు ఆందోళన చెందడం కనిపించింది. తాజాగా రిలయన్స్‌ ఈ విషయమై తన స్పష్టతనిచ్చింది. తాము సమీప భవిష్యత్తులో ఎలాంటి యాప్‌ ఆధారిత సేవలను ప్రారంభించడం లేదని స్పష్టం చేసింది. 'ఆ వార్త తప్పు.. ఖండిస్తున్నాం'అని రిలయన్స్‌ అధికార ప్రతినిధి ఒకరు ట్విట్టర్లో పేర్కొన్నారు. అలాంటి ప్రణాళికలేవీ తమ పరిశీలనలో లేవనివి తెలిపారు.
మీ స్నేహితులకు రికమెండ్ చెయ్యండి